Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: cégjegyzékből történő törléssel szűnnek meg. Az erdőbirtokossági társulatról szóló 1994. évi XLIX. törvény bár a
Paragraph Index: 252

cégjegyzékből történő törléssel szűnnek meg. Az erdőbirtokossági társulatról szóló 1994. évi XLIX. törvény bár a fenti tartalmú rendelkezést nem tartalmazza, de nincs azzal ellentétes rendelkezése sem. Az egyéni vállalkozás cégjegyzékbe történő bejegyzése nem kötelező [az egyéni vállalkozásról szóló 1990. évi V. törvény 15. §-ának (1) bekezdése], így az egyéni cég bármikor indokolás nélkül kérheti a cégnyilvántartásból való törlését, mely nem feltétlenül jelenti az egyéni vállalkozás megszűnését. Az egyéni cég megszűnését jelenti ugyanakkor például a törlés, ha egyszemélyes kft.-vé vagy egyszemélyes rt.-vé alakul át, illetve, ha megszűnik az egyéni vállalkozói tevékenység gyakorlásának a joga. A cégek megszűnhetnek jogutód nélkül, illetve jogutódlással, hacsak ez utóbbit az adott cégformára vonatkozó anyagi jogszabály ki nem zárja. Megszűnés esetén a csődeljárásról, a felszámolási eljárásról és a végelszámolásról

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes